

**ΕΛΛΗΝΙΚΗ ΔΗΜΟΚΡΑΤΙΑ Σιάτιστα, 31-01-2025**

**ΝΟΜΟΣ ΚΟΖΑΝΗΣ Αρ. Πρωτ.: 1600**

**ΔΗΜΟΣ ΒΟΪΟΥ**

**ΠΕΡΙΛΗΨΗ ΑΝΑΚΟΙΝΩΣΗΣ**

**για την πρόσληψη προσωπικού με σύναψη**

**ΣΥΜΒΑΣΗΣ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ**

**στο πλαίσιο του ΠΡΟΓΡΑΜΜΑΤΟΣ «Πρόγραμμα Ελλάδας - Ταμείο Ασύλου, Μετανάστευσης και Ένταξης 2021-2027»**

**ΕΙΔΙΚΟΣ ΣΤΟΧΟΣ «Νόμιμη μετανάστευση και ένταξη»**

**ΣΥΓΧΡΗΜΑΤΟΔΟΤΟΥΜΕΝΟ ΑΠΟ ΤΟ ΕΥΡΩΠΑΪΚΟ ΚΟΙΝΩΝΙΚΟ ΤΑΜΕΙΟ**

**ΤΙΤΛΟΣ ΠΡΑΞΗΣ: «Επιχορήγηση του Δήμου Βοΐου για την υλοποίηση του έργου ‘‘Λειτουργία Κ.Φ.Α.Α. Πενταλόφου 2024 2025’’»**

**O Δήμαρχος Βοΐου**

**Ανακοινώνει**

**Την πρόσληψη, με σύμβαση εργασίας ιδιωτικού δικαίου ορισμένου χρόνου, συνολικά τριών (3) ατόμων για την υλοποίηση της Πράξης «Επιχορήγηση του Δήμου Βοΐου για την υλοποίηση του έργου ΄΄Λειτουργία Κ.Φ.Α.Α. Πενταλόφου 2024 2025΄΄» με κωδικό ΟΠΣ 6016506, στον Ειδικό Στόχο «Νόμιμη μετανάστευση και ένταξη» στο πλαίσιο του Προγράμματος «Πρόγραμμα Ελλάδας - Ταμείο Ασύλου, Μετανάστευσης και Ένταξης 2021-2027», στο Δήμο Βοΐου, που εδρεύει στη Σιάτιστα της Περιφερειακής Ενότητας Κοζάνης και συγκεκριμένα του εξής, ανά υπηρεσία, έδρα, ειδικότητα και διάρκεια σύμβασης, αριθμού ατόμων (βλ. ΠΙΝΑΚΑ Α), με τα αντίστοιχα απαιτούμενα (τυπικά και τυχόν πρόσθετα) προσόντα (βλ. ΠΙΝΑΚΑ Β):**

| **ΠΙΝΑΚΑΣ Α: ΘΕΣΕΙΣ ΕΠΟΧΙΚΟΥ ΠΡΟΣΩΠΙΚΟΥ (ανά κωδικό θέσης)** |
| --- |
| Κωδικόςθέσης | Υπηρεσία | Έδρα υπηρεσίας | Κλάδος/Ειδικότητα | Διάρκεια σύμβασης | Αριθμόςατόμων |
| 101 | Δήμος Βοΐου Για τη στελέχωση της Δομής «Κέντρο Φιλοξενίας Ασυνόδευτων Ανηλίκων Πενταλόφου»  | Σιάτιστα Π.Ε. Κοζάνης  | ΤΕ ΚΟΙΝΩΝΙΚΗΣ ΕΡΓΑΣΙΑΣ /ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ | Από την υπογραφή της σύμβασης έως τη λήξη του υποέργου (31-07-2025)  | 2 |
| 102 | Δήμος Βοΐου Για τη στελέχωση της Δομής «Κέντρο Φιλοξενίας Ασυνόδευτων Ανηλίκων Πενταλόφου» | Σιάτιστα Π.Ε. Κοζάνης |  ΔΕ ΔΙΕΡΜΗΝΕΩΝ (Σομαλικής Γλώσσας) | Από την υπογραφή της σύμβασης έως τη λήξη του υποέργου (31-07-2025) | 1 |

| **ΠΙΝΑΚΑΣ Β: ΑΠΑΙΤΟΥΜΕΝΑ ΠΡΟΣΟΝΤΑ (ανά κωδικό θέσης)** |
| --- |
| **Κωδικός** **θέσης** | **Τίτλος σπουδών και** **λοιπά απαιτούμενα (τυπικά & τυχόν πρόσθετα) προσόντα** |
| **101** | **α)** Πτυχίο ή δίπλωμα Κοινωνικής Εργασίας Τ.Ε.Ι.\* της ημεδαπής ή ισότιμος τίτλος αντίστοιχης ειδικότητας σχολών της αλλοδαπής.**β**) Άδεια άσκησης επαγγέλματος Κοινωνικού Λειτουργού ή Κοινωνικής Εργασίας ή Βεβαίωση ότι ο/η υποψήφιος/α πληροί όλες τις νόμιμες προϋποθέσεις για την άσκηση του επαγγέλματος Κοινωνικού Λειτουργού.**γ**) Ταυτότητα μέλους του Συνδέσμου Κοινωνικών Λειτουργών Ελλάδος (ΣΚΛΕ), η οποία να είναι σε ισχύ ή Βεβαίωση εγγραφής – υποβολής ετήσιας δήλωσης στοιχείων Κοινωνικού Λειτουργού στον ΣΚΛΕ (άρθρο 78 & 110 του ν.4488/2017 (Α΄137), η οποία να είναι σε ισχύ μέχρι το τέλος Φεβρουαρίου του επόμενου έτους από την έκδοσή της.**δ**) Γνώση Πληροφορικής ή Χειρισμού Η/Υ στα αντικείμενα: (i) επεξεργασίας κειμένων, (ii) υπολογιστικών φύλλων και (iii) υπηρεσιών διαδικτύου.**ε)** Καλή γνώση της αγγλικής γλώσσας ή γαλλικής γλώσσας. |
| **102** | **ΚΥΡΙΑ ΠΡΟΣΟΝΤΑ****α)** Οποιοδήποτε πτυχίο ή δίπλωμα ή απολυτήριος τίτλος Επαγγελματικής Ειδικότητας, Εκπαίδευσης και Κατάρτισης επιπέδου 5 (Ι.Ε.Κ. ή Μεταλυκειακού Έτους - Τάξη Μαθητείας ΕΠΑ.Λ.) ή Επαγγελματικής Κατάρτισης επιπέδου μεταδευτεροβάθμιας επαγγελματικής εκπαίδευσης Ι.Ε.Κ. ή Επαγγελματικού Λυκείου (ΕΠΑ.Λ.) ή Επαγγελματικής Ειδικότητας, Εκπαίδευσης και Κατάρτισης επιπέδου 4 ΕΠΑ.Λ. ή Τεχνικού Επαγγελματικού Εκπαιδευτηρίου (Τ.Ε.Ε.) Β΄ κύκλου Σπουδών ή Ενιαίου Πολυκλαδικού Λυκείου (Ε.Π.Λ.) ή Τεχνικού Επαγγελματικού Λυκείου (Τ.Ε.Λ.) ή Μέσης Τεχνικής Επαγγελματικής Σχολής Εργοδηγών (Ν.Δ. 580/1970) ή Γενικού Λυκείου ή Ενιαίου Λυκείου ή Λυκείου Γενικής Κατεύθυνσης ήΕπαγγελματικής Σχολής (ΕΠΑ.Σ.) ν.3475/2006 ή Επαγγελματικής Σχολής (ΕΠΑ.Σ.) Μαθητείας ΟΑΕΔ ν.3475/2006 ή Επαγγελματικής Σχολής ΟΑΕΔ (ν.4763/2020) ή Επαγγελματικής Σχολής Κατάρτισης Ε.Σ.Κ. (ν.4763/2020) ή Σχολής Επαγγελματικής Κατάρτισης Σ.Ε.Κ. (ν.4186/2013) ή Τεχνικού Επαγγελματικού Εκπαιδευτηρίου Τ.Ε.Ε. Α΄ κύκλου σπουδών ή Τεχνικής Επαγγελματικής Σχολής Τ.Ε.Σ. (ν.576/1977 ή ν.1566/1985) ή Σχολής Μαθητείας ΟΑΕΔ (ν.1346/1983 ή ν.1566/1985) ή άλλος ισότιμος τίτλος σχολικής μονάδας της ημεδαπής ή αλλοδαπής\* ανεξαρτήτως ειδικότητας.**β)** Γνώση της Σομαλικής γλώσσας, αποδεικνυόμενη με Υπεύθυνη Δήλωση του ν. 1599/1986. **γ)** Γνώση της ελληνικής ή αγγλικής ή γαλλικής γλώσσας σε επίπεδο Β2 του Συμβουλίου της Ευρώπης. **ΕΠΙΣΗΜΑΝΣΗ:** Η γνώση της ελληνικής γλώσσας αποδεικνύεται είτε με την απόκτηση τίτλου σπουδών στην Ελλάδα οποιασδήποτε εκπαιδευτικής βαθμίδας, είτε με την απόκτηση πιστοποιητικού ελληνομάθειας Β επιπέδου (Β2 επιπέδου του Συμβουλίου της Ευρώπης). Η γνώση της αγγλικής ή γαλλικής γλώσσας σε επίπεδο Β2 αποδεικνύεται σύμφωνα με το «Παράρτημα Γλωσσομάθειας Α2» με σήμανση έκδοσης «13-06-2024». **Α΄ ΕΠΙΚΟΥΡΙΚΑ ΠΡΟΣΟΝΤΑ** (Εφόσον η θέση δεν καλυφθεί από υποψήφιο/α με τα παραπάνω προσόντα)**α)** Απολυτήριος τίτλος υποχρεωτικής εκπαίδευσης (δηλαδή απολυτήριο τριταξίου γυμνασίου ή για υποψήφιους που έχουν αποφοιτήσει μέχρι και το 1980 απολυτήριο δημοτικού σχολείου) ή απολυτήριος τίτλος Γυμνασίου Σχολείου Δεύτερης Ευκαιρίας ή απολυτήριος τίτλος Εργαστηρίων Ειδικής Επαγγελματικής Εκπαίδευσης και Κατάρτισης του άρθρου 1 του ν. 2817/2000 ή πτυχίο Κατώτερης Τεχνικής Σχολής του Ν.Δ. 580/1970 ή πτυχίο Κατωτέρας Τεχνικής Σχολής Μαθητείας ΟΑΕΔ Β.Δ. 3/1952, Ν.Δ. 212/1969, ν. 4504/1966 ή άλλος ισότιμος των ανωτέρω τίτλος της αλλοδαπής.**β)** Γνώση της Σομαλικής γλώσσας, αποδεικνυόμενη με Υπεύθυνη Δήλωση του ν. 1599/1986.**γ)** Γνώση της ελληνικής γλώσσας Β επιπέδου (Β1 επιπέδου του Συμβουλίου της Ευρώπης ) ή αγγλικής ή γαλλικής γλώσσας. **ΕΠΙΣΗΜΑΝΣΗ:** Η γνώση της ελληνικής γλώσσας αποδεικνύεται είτε με την απόκτηση τίτλου σπουδών στην Ελλάδα οποιασδήποτε εκπαιδευτικής βαθμίδας, είτε με την απόκτηση πιστοποιητικού ελληνομάθειας Β επιπέδου (Β1 επιπέδου του Συμβουλίου της Ευρώπης). Η γνώση της αγγλικής ή γαλλικής γλώσσας αποδεικνύεται με σχετική υπεύθυνη δήλωση του υποψηφίου.**Β΄ ΕΠΙΚΟΥΡΙΚΑ ΠΡΟΣΟΝΤΑ** (Εφόσον η θέση δεν καλυφθεί από υποψήφιο/α με τα παραπάνω προσόντα) **α)** Γνώση της Σομαλικής γλώσσας, αποδεικνυόμενη με Υπεύθυνη Δήλωση του ν. 1599/1986. **β)** Γνώση της ελληνικής γλώσσας Β επιπέδου (Β1 επιπέδου του Συμβουλίου της Ευρώπης ) ή αγγλικής ή γαλλικής γλώσσας. **ΕΠΙΣΗΜΑΝΣΗ**: Η γνώση της ελληνικής γλώσσας αποδεικνύεται είτε με την απόκτηση τίτλου σπουδών στην Ελλάδα οποιασδήποτε εκπαιδευτικής βαθμίδας, είτε με την απόκτηση πιστοποιητικού ελληνομάθειας Β επιπέδου (Β1 επιπέδου του Συμβουλίου της Ευρώπης). Η γνώση της αγγλικής ή γαλλικής γλώσσας αποδεικνύεται με σχετική υπεύθυνη δήλωση του υποψηφίου.  |
| \*Βλέπε αλλαγές Παραρτήματος – Ανακοινώσεων Συμβάσεων Εργασίας Ορισμένου Χρόνου (ΣΟΧ) εντός πλαισίου Ανακοίνωσης. |

Οι υποψήφιοι/ες της ανωτέρω ειδικότητας πρέπει να είναι ηλικίας **18 έως 67** ετών και **κατ’ εξαίρεση, έως 70 ετών**, όσοι έχουν συμπληρώσει το εξηκοστό έβδομο (67ο) έτος της ηλικίας και δεν έχουν συνταξιοδοτηθεί από το δημόσιο ταμείο ή άλλον ασφαλιστικό φορέα.

**Κριτήρια κατάταξης**

Τα κριτήρια κατάταξης και τα δικαιολογητικά που θα υποβάλλουν οι ενδιαφερόμενοι καθώς και πρόσθετες πληροφορίες αναφέρονται λεπτομερώς στην υπ’αριθμ. 1553/31-01-2025 ανακοίνωση μας, η οποία είναι αναρτημένη στο δικτυακό τόπο του Δήμου Βοΐου [www.voio.gr](http://www.voio.gr) και στο πρόγραμμα ΔΙΑΥΓΕΙΑ με ΑΔΑ: Ψ699Ω97-ΝΓΜ.

**Υποβολή αιτήσεων συμμετοχής**

Οι ενδιαφερόμενοι καλούνται να συμπληρώσουν την αίτηση με κωδικό, κατά περίπτωση, **εντυπο ασεπ ΣΟΧ 1ΠΕ/ΤΕ ή ΣΟΧ 2ΔΕ/ΥΕ** και να την υποβάλουν μαζί με τα απαιτούμενα από την παρούσα Ανακοίνωση δικαιολογητικά, **είτε αυτοπροσώπως**, είτε με άλλο εξουσιοδοτημένο από αυτούς πρόσωπο, εφόσον η εξουσιοδότηση φέρει την υπογραφή τους θεωρημένη από δημόσια αρχή, **είτε** **ταχυδρομικά** **με συστημένη επιστολή**, στα γραφεία της υπηρεσίας μας στην ακόλουθη διεύθυνση: **Δήμος Βοΐου, Δημοτική Ενότητα Σιάτιστας, Πλατεία Τσιστοπούλου 5, Τ.Κ. 50300, Σιάτιστα, απευθύνοντάς την στο γραφείο προσωπικού, υπόψιν κυρίας Παπαγεωργίου Βασιλικής (τηλ. επικοινωνίας: 2465350114).**

**Επισημαίνεται** ότι σύμφωνα με το νέο Ευρωπαϊκό Γενικό Κανονισμό Προστασίας Δεδομένων (ΕΕ) 2016/679 γνωστό ως GDPR, που ετέθη σε εφαρμογή τον Μάιο 2018, καθιερώνεται ενιαίο νομικό πλαίσιο για την προστασία των προσωπικών δεδομένων σε όλα τα κράτη μέλη της ΕΕ. Για το λόγο αυτό, *η συμμετοχή των υποψηφίων στη διαδικασία πρόσληψης με την οικειοθελή υποβολή αίτησης με τα συνημμένα σε αυτή δικαιολογητικά προς τον Φορέα, συνεπάγεται τη συναίνεση του υποψηφίου για τη συλλογή και επεξεργασία των δεδομένων προσωπικού χαρακτήρα που τους αφορούν, καθώς και για την ασφαλή διατήρησή τους σε αρχείο (φυσικό ή ψηφιακό) για συγκεκριμένο σκοπό και για όσο χρόνο απαιτείται, προκειμένου να ολοκληρωθούν οι νόμιμες διαδικασίες πρόσληψης. Οι φορείς οφείλουν να προστατεύουν τα προσωπικά στοιχεία των υποψηφίων από τυχόν υποκλοπή προκειμένου να επιτυγχάνεται η ασφαλής επεξεργασία των δεδομένων προσωπικού χαρακτήρα.* Οι υποψήφιοι διατηρούν το δικαίωμα ανάκλησης της συναίνεσής τους ανά πάσα στιγμή και κατόπιν υποβολής σχετικής αίτησης προς το Φορέα. Η αίτηση συμμετοχής επέχει θέση υπεύθυνης δήλωσης και η ευθύνη της ορθής συμπλήρωσής της είναι αποκλειστικά του υποψηφίου.

**Η προθεσμία υποβολής των αιτήσεων δεν μπορεί να είναι μικρότερη των δέκα (10) ημερών (υπολογιζόμενων ημερολογιακά)** και αρχίζει από την επόμενη ημέρα της τελευταίας δημοσίευσης της παρούσας σε τοπικές εφημερίδες ή της ανάρτησής της στο χώρο ανακοινώσεων του δημοτικού καταστήματος του Δήμου Κοζάνης, καθώς και στον δικτυακό του τόπο (<https://voio.gr/epicheiriseis/diagonismoi-prokirikseis>), εφόσον η ανάρτηση είναι τυχόν μεταγενέστερη της δημοσίευσης στις εφημερίδες. Η ανωτέρω προθεσμία λήγει με την παρέλευση ολόκληρης της τελευταίας ημέρας και εάν αυτή είναι, κατά νόμο, εξαιρετέα (δημόσια αργία) ή μη εργάσιμη, τότε η λήξη της προθεσμίας μετατίθεται την επόμενη εργάσιμη ημέρα.

Οι υποψήφιοι **μπορούν να αναζητήσουν τα έντυπα** των αιτήσεων: **α)** στην υπηρεσία μας στην ανωτέρω διεύθυνση· ή στο διαδικτυακό μας τόπο (<https://voio.gr/epicheiriseis/diagonismoi-prokirikseis>), **β)** στο δικτυακό τόπο του ΑΣΕΠ (www.asep.gr) και συγκεκριμένα ακολουθώντας από την κεντρική σελίδα τη διαδρομή: **Ενημερωτική Πύλη 🡪 Πολίτες 🡪 Έντυπα – Διαδικασίες 🡪 Διαγωνισμών Φορέων - Ορισμένου Χρόνου (ΣΟΧ) 🡪 Έντυπα** και **γ)** στα κατά τόπους Κέντρα Εξυπηρέτησης Πολιτών (ΚΕΠ).

**Πρόσληψη**

Η υπηρεσία προσλαμβάνει το προσωπικό με σύμβαση εργασίας ιδιωτικού δικαίου ορισμένου χρόνου **από την υπογραφή της σύμβασης μετά** την κατάρτιση των πινάκων κατάταξης των υποψηφίων. Τυχόν **αναμόρφωση** των πινάκων βάσει αυτεπάγγελτου ή κατ’ ένσταση ελέγχου του ΑΣΕΠ που συνεπάγεται ανακατάταξη των υποψηφίων, εκτελείται **υποχρεωτικά** από το φορέα, ενώ απολύονται οι υποψήφιοι που δεν δικαιούνται πρόσληψης βάσει της νέας κατάταξης. Οι απολυόμενοι λαμβάνουν τις αποδοχές που προβλέπονται για την απασχόλησή τους έως την ημέρα της απόλυσης, χωρίς οποιαδήποτε αποζημίωση από την αιτία αυτή.

Προσληφθέντες οι οποίοι αποχωρούν πριν από τη λήξη της σύμβασής τους, **αντικαθίστανται** με άλλους από τους εγγεγραμμένους και διαθέσιμους στον πίνακα της οικείας ειδικότητας, κατά τη σειρά εγγραφής τους σε αυτόν. Σε κάθε περίπτωση, οι υποψήφιοι που προσλαμβάνονται είτε κατόπιν αναμόρφωσης των πινάκων από το ΑΣΕΠ είτε λόγω αντικατάστασης αποχωρούντων υποψηφίων, απασχολούνται για το **υπολειπόμενο**, κατά περίπτωση, χρονικό διάστημα και μέχρι συμπληρώσεως της **εγκεκριμένης διάρκειας** της σύμβασης εργασίας ορισμένου χρόνου.

**Ο ΔΗΜΑΡΧΟΣ**

**ΖΕΥΚΛΗΣ ΧΡΗΣΤΟΣ**